Limavöödik

Limavöödik (Cortinarius mucosus) on vöödikuliste sugukonda vöödiku perekonda kuuluv seeneliik. 

Limavöödiku erepruun kübar ja valge jalg on paksult limased. Kübar on 4–10 cm lai, jalg 5–15 cm pikk. Eoslehekesed on hallikasvalged, üsna tihedad ja jalale hambaga külge kasvanud. Maitse ja lõhn on mahedad.Pertti Salo ja Ulla Salo "Meie metsade seened", Varrak, 2017, lk 211

Limavöödik esineb kase- ja okasmetsades. Eestis on ta väga sage, peamiselt liivastes männikutes.

Limavöödik ei ole söögiseen, kuid mõnedel andmetel söödav. Põhja-Poolas korjatud limavöödikutest on leitud suures koguses bioakumuleerunud elavhõbedat.Falandysz J, Kawano M, Swieczkowski A, Brzostowski A, Dadej M. (2003). Total mercury in wild-grown higher mushrooms and underlying soil from Wdzydze Landscape Park, Northern Poland. Food Chemistry 81(1): 21–26.

 Viited 

 Välislingid 



Kategooria:Vöödikulised